**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 18/11/2021**

 **Αριθμ. Πρωτ.: 21785**

**ΑΠΟΣΠΑΣΜΑ**

**Από το πρακτικό της αριθμ. 35ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 312**

 **Αποδοχή της υπ΄ αριθμόν 47/2021 Τεχνικής Μελέτης με τίτλο:** **« ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ »****.**

Στη Λιβαδειά σήμερα 16η Νοεμβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 21381/12-11-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα οκτώ (8), ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 .Παπαϊωάννου Λουκάς

2. Καλογρηάς Αθανάσιος

3. Νταντούμη Ιωάννα

4. Καράβα Χρυσοβαλάντου - Βασιλική Αν και είχε νόμιμα προσκληθεί

 5. Μερτζάνης Κωνσταντίνος

6.Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος

 O Πρόεδρος της Οικονομικής Επιτροπής εισηγούμενος το 3ο θέμα της ημερήσιας διάταξης έθεσε υπόψη των μελών την με αριθμ. πρωτ. 20784/04-11-2021 εισήγηση των Τεχνικών του Δήμου Λεβαδέων στην οποία αναφέρονται :

 *Στα πλαίσια της αντιμετώπισης των χρόνιων κυκλοφοριακών προβλημάτων που επικρατούν σε διάφορα σημεία της πόλης, η Διεύθυνση Τεχνικών Υπηρεσιών προέβη στην σύνταξη Τεχνικής Μελέτης που φέρει τον τίτλο : ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ , προϋπολογισμού δαπάνης 1.387.000,00€ συμπεριλαμβανομένου του Φ.Π.Α. την οποία και διαβίβασε με όλα τα απαραίτητα δικαιολογητικά για χρηματοδότηση στο Υπουργείο Ανάπτυξης και Επενδύσεων μέσω της Διεύθυνσης Αναπτυξιακού Προγραμματισμού της Περιφέρειας Στερεάς Ελλάδας .*

 *Με την υπ΄ αριθμόν 90256/10.08.2021 (ΑΔΑ:63ΠΣ46ΜΤΛ-ΕΙΝ) Απόφασή του, το Υπουργείο Ανάπτυξης και Επενδύσεων ενέκρινε την ένταξη του έργου/πράξης στο Πρόγραμμα Δημοσίων Επενδύσεων και την δέσμευση πίστωσης ποσού 1.387.000,00€ σε βάρος του προϋπολογισμού του ενάριθμου έργου 2021ΕΠ06600003 της ΣΑΕ 066 του Προγράμματος Δημοσίων Επενδύσεων .*

 *Αντικείμενο της παρούσας μελέτης είναι η κατασκευή τεσσάρων (4) κόμβων εντός σχεδίου Λιβαδειάς και στην συμβολή των οδών :*

1. *Δημ. Ι. Περγαντά (πρώην Θεσσαλονίκης) και Ρούμελης,*
2. *Ρούμελης και Χαιρωνείας*
3. *Δημ. Ι. Περγαντά (πρώην Θεσσαλονίκης) – Αχιλλέως και Φίλωνος*
4. *Δημ. Χρ. Παλαιολόγου – Λιάκουρας (Αγίου Φανουρίου ) και Ρούμελης*

 *προκειμένου να αντιμετωπισθούν τα χρόνια κυκλοφοριακά προβλήματα που επικρατούν στα σημεία αυτά.*

 *Οι εργασίες που πρόκειται να πραγματοποιηθούν είναι οι κάτωθι:*

1. *Χωματουργικές εργασίες εκσκαφών*
2. *καθαιρέσεις πλακοστρώσεων και ασφαλτικών,*
3. *κατασκευές των κόμβων με συνοδά έργα αυτών όπως διευθετήσεις όμβριων, κατασκευή διαβάσεων, ασφαλτικές στρώσεις, κατασκευή πεζοδρομίων πέριξ αυτών και σε συναρμογή με αυτές,*
4. *τοποθέτηση πινακίδων σήμανσης*
5. *διαγράμμιση οδοστρώματος,*
6. *τοποθέτηση αστικού εξοπλισμού.*

*Επίσης θα πραγματοποιηθούν εργασίες φωτισμού των κόμβων καθώς και εργασίες πρασίνου και άρδευσης αυτών.*

 *Ο προϋπολογισμός του ανωτέρου έργου ανέρχεται στο ποσό των 1.387.000,00 € συμπεριλαμβανομένου του Φ.Π.Α. 24% και η χρηματοδότησή του προέρχεται από πιστώσεις του Προγράμματος Δημοσίων Επενδύσεων μετά και την προαναφερθείσα απόφαση του Υπουργείου Ανάπτυξης και Επενδύσεων .*

 *Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης», καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν*  *47/20.05.2021 Τεχνικής Μελέτης με τίτλο: « ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ »* *.*

 Η Οικονομική Επιτροπή λαμβάνοντας υπόψη :

- -Το υπ΄ αρ. πρωτ.20784/04-11-2021 έγγραφο της Δ/νσης Τεχνικών Υπηρεσιών του Δήμου Λεβαδέων

- Την 47/2021 Μελετη προϋπολογισμού 1.387.000,00€ συμπεριλαμβανομένου του Φ.Π.Α.

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Αποδέχεται την υπ΄αριθμόν 47/2021 Τεχνική Μελέτη με τίτλο: « ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ »προϋπολογισμού 1.387.000,00 € (συμπεριλαμβανομένου του Φ.Π.Α.) , που συντάχθηκε και θεωρήθηκε από την Διεύθυνση Τεχνικών Υπηρεσιών του Δήμου Λεβαδέων.

**Η απόφαση πήρε αριθμό 312/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 18-11-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος

7.Καραμάνης Δημήτριος